**Էլեոնորա Զեմենցկայա** (լեհ.՝ Eleonora Ziemięcka, 1819, Czersk, Gmina Góra Kalwaria, Powiat piaseczyński, Մազովեցի վոյեվոդություն, Լեհաստան - սեպտեմբերի 23, 1869(1869-09-23), Վարշավա, Ռուսական կայսրություն), լեհ հրապարակախոս, փիլիսոփայության հանրահռչակող, կանանց շարժման ակտիվիստ։

Կենսագրություն
--------------

Զեմենցկայան նվիրվելով փիլիսոփայությանը, հիմնականում ձգտում էր հաշտեցնել հավատը բանականության հետ։ Այս ցանկությունը հատկապես հստակ արտահայտվել է *Փիլիսոփայության մասին* ռումիներեն՝ On filozofii տպագրված առաջին աշխատության մեջ՝ 1841 թվական *Գրադարան. Վարշավա* ռումիներեն՝ Bibliot, որտեղ հեղինակը համարձակորեն արտահայտվել է Հեգելի համակարգի դեմ։ Իր գաղափարները քարոզելու համար Զեմենսկայան նույն թվականին հիմնել է *Պիլգրզիմ* լեհ.՝ Pielgrzym ամսագիրը, որը, կարողացավ գոյություն ունենալ միայն Կրաշևսկու, *Գոլովինսկու* և այլոց աջակցության շնորհիվ։ Այդ ամսագիրը 1846 թվականին դադարեց լույս տեսնել։

Ստեղծագործություններ
--------------------

Էլեոնորա Զեմենցկայան հետագայում հրատարակել է *Մտքեր կանանց կրթության մասին* լեհ.՝ Myśli o wychowaniu kobiet 1843 թվական Վարշավա, *Էսսեներ կաթոլիկ փիլիսոփայության մասին* լեհ.՝ Zarysy filozofii katolickiej 1857 թվական, գրքերը, ինչպես նաև այլ աշխատություններ։
1864 թվականին նա ձեռնարկել է *Բարձրագույն գիտությունների դասընթաց կանանց համար* լեհ.՝ Kurs nauk wyższych dla kobiet գրքերի շարքի հրատարակումը։ Սակայն այն սահմանափակվել է հոգեբանության և գեղագիտության վերաբերյալ ձեռնարկներով։ Զեմենցկայան իր ուժերը փորձել է նաև գեղարվեստական գրականության ասպարեզում։
Նա գրել է պատմվածքներ՝ նախատեսված երիտասարդների և երեխաների համար, որոնք տպագրվել են *Մանկական օրաթերթում*, ինչպես նաև պատմվածքների ժողովածուներ, որոնք հիմնված են եղել ժողովրդական հեքիաթների վրա (1860-1861)։
Զեմենցկայան նաև ուշադրություն է դարձրել հասարակության մեջ կանանց դերի և մասնավորապես կանանց կրթության վրա։ 1842 թվականին նա հանդիպել է երիտասարդ հեղինակ *Նարկիզա Ժմիչովսկային*, ով վերջերս հանդես էր եկել իր հրատարակչական դեբյուտով Պիերվիոսնեկում։ Ժմիչովսկան հրատարակել է իր մի շարք գրական ստեղծագործություններ *Պիելգրզիմում*։ Այս ընթացքում ամսագիրը դարձավ կանանց հիմնախնդիրների վրա կենտրոնացած հիմնական հրատարակություններից մեկը։
860 թվականին Զեմենցկայան հրապարակել է *Խոսք կանանց մասին* էսսեն, որտեղ նա քննադատել է կանանց ժամանակակից տարբեր կարծրատիպերը։ Խոսքը այն կարծրատիպերի մասին էր, որոնք կնոջը համարում են *հրեշտակային* և *հոգևոր*, ինչպես նաև այն կարծրատիպերը, որոնք կարծում են, որ կանայք զիջում էին տղամարդկանց։

Գրականություն
-------------

* «Земенцкая, Элеонора»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ։ 1890–1907

Ծանոթագրություններ
------------------

1. 1 2  NUKAT — 2002.
2. 1 2  MAK (польск.)
3. ↑  Porter Brian A. (2011-06-03)։ «Faith and Fatherland: Catholicism, Modernity, and Poland» (անգլերեն)։ Oxford University Press, USA։ Վերցված է 2022-04-04
4. ↑  Gabryl Franciszek (1914)։ «Polska filozofia religijna w wieku XIX.» (լեհերեն)։ Nakł. Biblioteki Dzieł Chrześcijańskich։ Վերցված է 2022-04-04
5. ↑  Porter-Szűcs Brian (2011)։ «Faith and fatherland : Catholicism, modernity, and Poland»։ Oxford University Press։ Վերցված է 2022-04-04
6. ↑  Zmichowska Narcyza (2012-11-15)։ «The Heathen» (անգլերեն)։ Cornell University Press։ Վերցված է 2022-04-04
7. ↑  Żmichowska Narcyza (2012)։ «The heathen»։ NIU Press։ Վերցված է 2022-04-04